
                                                         ΕΠΕΙΓΟΝ

	ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΤΟΥΡΙΣΜΟΥ

ΕΛΛΗΝΙΚΟΣ ΟΡΓΑΝΙΣΜΟΣ ΤΟΥΡΙΣΜΟΥ ΓΕΝΙΚΗ ΔΙΕΥΘΥΝΣΗ ΑΝΑΠΤΥΞΗΣ
	
	ΑΘΗΝΑ  

ΑΡ. ΠΡΩΤ. :

	ΔΙΕΥΘΥΝΣΗ
	: Μελετών & Επενδύσεων
	
	

	ΤΜΗΜΑ
	: Νέων Μορφών
	ΠΡΟΣ:
	Π.Δ.

	ΠΛΗΡΟΦΟΡΙΕΣ
	:Σ. Καμηλάκη - 

 Κ. Κοτσαντώνης
	
	

	ΤΗΛΕΦΩΝΟ
	: 210 8707838,8707828
	
	

	FAX
	: 210 8707711
	
	

	ΤΑΧ. ΔΙΕΥΘΥΝΣΗ
	: Τσόχα 7  (Τ. Κ. 115 21)
	
	

	
	
	
	


	ΘΕΜΑ :
	Διευκρινήσεις επί των Εγκυκλίων των Προγραμμάτων «Τουρισμός για όλους» 2008 – 2009 Οκταήμερων Διακοπών και Γ΄ Ηλικίας.

	

	ΣΧΕΤΙΚΑ:
	1) Η με αριθμό 504552/22.01.2008 Εγκύκλιος Οκταήμερων Διακοπών
2) Η με αριθμό 504554/22.01.2008 Εγκύκλιος  Γ΄ Ηλικίας



           Διευκρινίζουμε ότι:
1) θα απαιτείται ως δικαιολογητικό η υποβολή φορολογικής ή και ασφαλιστικής ενημερότητας, για την επιδότηση των τουριστικών καταλυμάτων, που συμμετέχουν στο Πρόγραμμα «Τουρισμός για όλους» Οκταήμερων Διακοπών και Γ΄ Ηλικίας, στην περίπτωση που υποβληθεί πέρα της μίας αίτησης επιδότησης ανά Πρόγραμμα και το άθροισμα των ποσών ξεπερνά τα όρια των 1.500 € και 3.000 € αντίστοιχα. Το ίδιο ισχύει αν κάποιο κατάλυμα συμμετέχει και στα δύο προαναφερόμενα Προγράμματα και υποβάλει, όπως υποχρεούται  μεμονωμένες αιτήσεις ανά Πρόγραμμα, τα ποσά της επιδότησης και πάλι θα υπολογίζονται αθροιστικά.
2)  εάν από το Ειδικό Σήμα Λειτουργίας δεν προκύπτει η ισχύ του πιστοποιητικού πυρασφάλειας, θα πρέπει να συνυποβάλλεται με τα υπόλοιπα δικαιολογητικά, που συνοδεύουν την αίτηση επιδότησης αντίγραφο του πιστοποιητικού πυρασφάλειας του καταλύματος.
3) με την αίτηση επιδότησης θα υποβάλλεται και φωτοαντίγραφο της πρώτης σελίδας του τραπεζικού βιβλιαρίου καταθέσεων στο οποίο θα εμφανίζεται ευκρινώς ο αριθμός ΙΒΑΝ του λογαριασμού. Το τραπεζικό βιβλιάριο καταθέσεων θα πρέπει να είναι στο όνομα του επιχειρηματία ή της εταιρείας που έχει τη λειτουργική ευθύνη του καταλύματος με βάση το Ειδικό Σήμα Λειτουργίας. Η πληρωμή των τουριστικών επιχειρήσεων που συμμετέχουν στα Προγράμματα «Τουρισμός για όλους» θα γίνεται κατ΄ επιλογή, σημειώνοντας την ανάλογη ένδειξη στην αίτηση επιδότησης,  είτε απευθείας στο λογαριασμό της τράπεζας που αντιστοιχεί στο ΙΒΑΝ που έχει δοθεί, είτε από το ταμείο του Ε.Ο.Τ. 
4) ο τύπος των αιτήσεων επιδότησης θα είναι σύμφωνα με τα συνημμένα υποδείγματα αιτήσεων ανά Πρόγραμμα.
Συν: Δύο υποδείγματα αιτήσεων επιδότησης 
                                                             Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ

                                                                         ΜΑΡΙΑ ΜΑΡΑΚΑ

                                                                    ΑΚΡΙΒΕΣ ΑΝΤΙΓΡΑΦΟ
                                                                          Κ. Κοτσαντώνης 
ΑΠΟΔΕΚΤΕΣ ΠΙΝΑΚΑ ΔΙΑΝΟΜΗΣ

1.-Ξ.Ε.Ε. 

    (με την παράκληση να ενημερώσει τα μέλη του)

2.-Π.Ο.Ξ.
   (με την παράκληση να ενημερώσει τα μέλη της)

3.-Σ.Ε.Ε.Δ.Δ.Ε

   (με την παράκληση να ενημερώσει τα μέλη της)

4.-Πανελλήνια ΄Ένωση Ιδιοκτητών Κάμπινγκ

(με την παράκληση να ενημερώσει τα μέλη της)

5.-Π.Ο.Ε.Τ.

(με την παράκληση να ενημερώσει τα μέλη της)
ΕΣΩΤΕΡΙΚΗ ΔΙΑΝΟΜΗ :

1. Δ/νση  

2. Τμήμα  

